CELEX: 32018D1876
Language: sk
Date: 2018-11-29 00:00:00
Title: Vykonávacie rozhodnutie Komisie (EÚ) 2018/1876 z 29. novembra 2018 o schválení 12-voltových účinných alternátorov na použitie v ľahkých úžitkových vozidlách s konvenčným spaľovacím motorom ako inovačnej technológie na znižovanie emisií CO2 z ľahkých úžitkových vozidiel podľa nariadenia Európskeho parlamentu a Rady (EÚ) č. 510/2011 (Text s významom pre EHP)

30.11.2018   
               
               
                  SK
               
               
                  Úradný vestník Európskej únie
               
               
                  L 306/53
               
            
         VYKONÁVACIE ROZHODNUTIE KOMISIE (EÚ) 2018/1876
         z 29. novembra 2018
         o schválení 12-voltových účinných alternátorov na použitie v ľahkých úžitkových vozidlách s konvenčným spaľovacím motorom ako inovačnej technológie na znižovanie emisií CO2 z ľahkých úžitkových vozidiel podľa nariadenia Európskeho parlamentu a Rady (EÚ) č. 510/2011
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 510/2011 z 11. mája 2011, ktorým sa stanovujú emisné normy pre nové ľahké úžitkové vozidlá ako súčasť integrovaného prístupu Únie na zníženie emisií CO2 z ľahkých vozidiel (1), a najmä na jeho článok 12 ods. 4,
         keďže:
         
                     (1)
                  
                  
                     Dodávateľ Mitsubishi Electric Corporation (MELCO), ktorého v Únii zastupuje spoločnosť MELCO Electric Automotive Europe B.V, 22. decembra 2017 predložil žiadosť o schválenie alternátora MELCO GXi pre vozidlá kategórie N1 ako ekologickej inovácie. Žiadosť bola posúdená v súlade s článkom 12 nariadenia (EÚ) č. 510/2011 a vykonávacím nariadením Komisie (EÚ) č. 427/2014 (2).
                  
               
                     (2)
                  
                  
                     Z informácií uvedených v žiadosti preukázateľne vyplýva, že boli splnené podmienky a kritériá uvedené v článku 12 nariadenia (EÚ) č. 510/2011 a v článkoch 2 a 4 vykonávacieho nariadenia (EÚ) č. 427/2014. Preto by sa alternátor MELCO GXi zabudovaný do vozidiel kategórie N1 mal schváliť ako ekologická inovácia.
                  
               
                     (3)
                  
                  
                     Komisia vykonávacími rozhodnutiami 2013/341/EÚ (3), 2014/465/EÚ (4), (EÚ) 2015/158 (5), (EÚ) 2015/295 (6), (EÚ) 2015/2280 (7) a (EÚ) 2016/588 (8) schválila šesť žiadostí týkajúcich sa technológií, ktoré prispievajú k zlepšeniu účinnosti alternátorov pre vozidlá kategórie M1. Na základe skúseností získaných z posúdenia týchto žiadostí, ako aj informácií v žiadosti dodávateľa MELCO Electric Automotive Europe B.V., na základe ktorej sa dospelo k tomuto rozhodnutiu, sa úspešne a presvedčivo preukázalo, že 12-voltový alternátor (12 V) MELCO GXi pre vozidlá kategórie N1 s minimálnou účinnosťou v rozmedzí od 73,4 % do 74,2 % v závislosti od hnacej sústavy spĺňa kritériá oprávnenosti uvedené v článku 12 nariadenia (EÚ) č. 510/2011 a vo vykonávacom nariadení (EÚ) č. 427/2014 a že znižuje emisie CO2 o minimálne 1 g CO2/km v porovnaní s referenčným alternátorom s účinnosťou 67 %.
                  
               
                     (4)
                  
                  
                     Preto je vhodné výrobcom poskytnúť možnosť v zmysle smernice 2007/46/ES (9) požiadať orgán typového schválenia o certifikáciu úspor CO2 v prípade vozidiel vybavených 12-voltovými účinnými alternátormi, ktoré spĺňajú dané podmienky. Aby sa zaistilo, že sa certifikujú len úspory CO2 v prípade vozidiel vybavených alternátormi, ktoré spĺňajú dané podmienky, výrobcovia by mali mať povinnosť poskytnúť orgánu typového schválenia spolu so žiadosťou o certifikáciu aj správu o overení od nezávislého overovacieho orgánu potvrdzujúcu predmetný súlad.
                  
               
                     (5)
                  
                  
                     Ak orgán typového schválenia zistí, že 12-voltový alternátor nespĺňa podmienky stanovené v tomto rozhodnutí, žiadosť o certifikáciu úspor by sa mala zamietnuť.
                  
               
                     (6)
                  
                  
                     Je vhodné schváliť skúšobnú metodiku na určenie úspor CO2 v prípade 12-voltových účinných alternátorov.
                  
               
                     (7)
                  
                  
                     Na účely určenia úspor CO2 v prípade vozidla vybaveného 12-voltovým účinným alternátorom je potrebné stanoviť referenčnú technológiu, na základe ktorej by sa mala posúdiť účinnosť daného alternátora. Na základe získaných skúseností je vhodné považovať 12-voltový alternátor so 67 % účinnosťou za vhodnú referenčnú technológiu.
                  
               
                     (8)
                  
                  
                     Úspory CO2 v prípade vozidla vybaveného 12-voltovým účinným alternátorom možno čiastočne preukázať skúškou uvedenou v prílohe XII k nariadeniu Komisie (ES) č. 692/2008 (10). Preto je nevyhnutné zabezpečiť, aby sa toto čiastočné pokrytie zohľadňovalo v skúšobnej metodike na určenie úspor CO2 v prípade vozidiel vybavených 12-voltovým účinným alternátorom.
                  
               
                     (9)
                  
                  
                     Na uľahčenie rozsiahlejšieho zavádzania 12-voltových účinných alternátorov do nových vozidiel by mal výrobca zároveň disponovať možnosťou požiadať o certifikáciu úspor CO2 vozidiel vybavených viacerými 12-voltovými účinnými alternátormi, a to formou jednej žiadosti o certifikáciu. V prípade využitia tejto možnosti však treba zabezpečiť uplatnenie mechanizmu, ktorý stimuluje zavádzanie len tých najúčinnejších alternátorov.
                  
               
                     (10)
                  
                  
                     Na účely určenia všeobecného kódu ekologickej inovácie, ktorý sa má používať v príslušnej dokumentácii typového schválenia podľa príloh I, VIII a IX k smernici Európskeho parlamentu a Rady 2007/46/ES, by sa mal stanoviť individuálny kód, ktorý sa má používať pri uvedenej inovačnej technológii,
                  
               PRIJALA TOTO ROZHODNUTIE:
         
            Článok 1
            Schválenie
            Technológia použitá v alternátoroch MELCO GXi pre vozidlá kategórie N1 sa schvaľuje ako inovačná technológia v zmysle článku 12 nariadenia (EÚ) č. 510/2011.
         
         
            Článok 2
            Žiadosť o certifikáciu úspor CO2
            
            
               1.   Výrobca môže požiadať o certifikáciu úspor CO2 v prípade jedného alebo viacerých 12-voltových účinných alternátorov určených na použitie vo vozidlách kategórie N1 za predpokladu, že každý alternátor je komponent používaný výlučne na nabíjanie batérie vozidla a napájanie elektrického systému vozidla pri prevádzke jeho spaľovacieho motora, ktorý spĺňa ktorúkoľvek z týchto podmienok:
               
                           a)
                        
                        
                           ak hmotnosť 12-voltového účinného alternátora nepresahuje hmotnosť referenčného alternátora, teda 7 kg, a účinnosť daného alternátora určená v súlade s prílohou je minimálne:
                           
                                       i)
                                    
                                    
                                       73,8 % v prípade vozidiel na benzínový pohon;
                                    
                                 
                                       ii)
                                    
                                    
                                       73,4 % v prípade vozidiel na benzínový pohon s turbodúchadlom;
                                    
                                 
                                       iii)
                                    
                                    
                                       74,2 % v prípade vozidiel na naftový pohon;
                                    
                                 
                     
                           b)
                        
                        
                           ak hmotnosť 12-voltového účinného alternátora presahuje hmotnosť referenčného alternátora, teda 7 kg, vozidlo vybavené predmetným alternátorom musí spĺňať minimálnu prahovú hodnotu zníženia emisií 1 g CO2/km špecifikovanú v článku 9 ods. 1 písm. a) vykonávacieho nariadenia (EÚ) č. 427/2014; pri určovaní zníženia emisií sa zohľadňuje prídavná hmotnosť podľa vzorca 10 stanoveného v prílohe k tomuto rozhodnutiu; Prídavná hmotnosť sa overuje a potvrdzuje v správe o overení, ktorú je potrebné predložiť orgánu typového schválenia spolu so žiadosťou o certifikáciu.
                        
                     
            
               2.   K žiadosti o certifikáciu úspor v prípade jedného alebo viacerých účinných alternátorov treba pripojiť nezávislú správu o overení, ktorou sa potvrdzuje, že alternátor alebo alternátory spĺňajú podmienky stanovené v odseku 1, a overuje a potvrdzuje hmotnosť alternátora.
            
            
               3.   Orgán typového schválenia žiadosť o certifikáciu zamietne, ak zistí, že jeden alebo viacero alternátorov nespĺňa podmienky stanovené v odseku 1.
            
         
         
            Článok 3
            Certifikácia úspor CO2
            
            
               1.   Zníženie emisií CO2 vyplývajúce z používania účinného alternátora uvedeného v článku 2 ods. 1 sa určuje na základe metodiky uvedenej v prílohe.
            
            
               2.   Ak výrobca žiada o certifikáciu úspor CO2 v prípade jednej verzie vozidla vybaveného viac než len jedným účinným alternátorom uvedeným v článku 2 ods. 1, orgán typového schválenia určí, ktorý z testovaných alternátorov prináša najnižšie úspory CO2 a zaznamená najnižšiu hodnotu v príslušnej dokumentácii typového schválenia. Daná hodnota sa uvedie v osvedčení o zhode v súlade s článkom 11 ods. 2 vykonávacieho nariadenia (EÚ) č. 427/2014.
            
         
         
            Článok 4
            Kód ekologickej inovácie
            Pri odkaze na toto rozhodnutie sa v súlade s článkom 11 ods. 1 vykonávacieho nariadenia (EÚ) č. 427/2014 v dokumentácii typového schválenia uvedie kód ekologickej inovácie č. 24.
         
         
            Článok 5
            Nadobudnutie účinnosti
            Toto rozhodnutie nadobúda účinnosť dvadsiatym dňom po jeho uverejnení v Úradnom vestníku Európskej únie.
         
         
            V Bruseli 29. novembra 2018
            
               
                  Za Komisiu
               
               
                  predseda
               
               Jean-Claude JUNCKER
            
         
         
            (1)  Ú. v. EÚ L 145, 31.5.2011, s. 1.
         
            (2)  Vykonávacie nariadenie Komisie (EÚ) č. 427/2014 z 25. apríla 2014, ktorým sa stanovuje proces schvaľovania a certifikácie inovačných technológií na znižovanie emisií CO2 z ľahkých úžitkových vozidiel podľa nariadenia Európskeho parlamentu a Rady (EÚ) č. 510/2011 (Ú. v. EÚ L 125, 26.4.2014, s. 57).
         
            (3)  Vykonávacie rozhodnutie Komisie 2013/341/EÚ z 27. júna 2013 o schválení alternátora Valeo Efficient Generation ako inovačnej technológie na znižovanie emisií CO2 z osobných automobilov podľa nariadenia Európskeho parlamentu a Rady (ES) č. 443/2009 (Ú. v. EÚ L 179, 29.6.2013, s. 98).
         
            (4)  Vykonávacie rozhodnutie Komisie 2014/465/EÚ zo 16. júla 2014 o schválení účinného alternátora DENSO ako inovačnej technológie na znižovanie emisií CO2 z osobných automobilov podľa nariadenia Európskeho parlamentu a Rady (ES) č. 443/2009 a o zmene vykonávacieho rozhodnutia Komisie 2013/341/EÚ (Ú. v. EÚ L 210, 17.7.2014, s. 17).
         
            (5)  Vykonávacie rozhodnutie Komisie (EÚ) 2015/158 z 30. januára 2015 o schválení dvoch vysokoúčinných alternátorov spoločnosti Robert Bosch GmbH ako inovačnej technológie na znižovanie emisií CO2 z osobných automobilov podľa nariadenia Európskeho parlamentu a Rady (ES) č. 443/2009 (Ú. v. EÚ L 26, 31.1.2015, s. 31).
         
            (6)  Vykonávacie rozhodnutie Komisie (EÚ) 2015/295 z 24. februára 2015 o schválení účinného alternátora MELCO GXi ako inovačnej technológie na znižovanie emisií CO2 z osobných automobilov podľa nariadenia Európskeho parlamentu a Rady (ES) č. 443/2009 (Ú. v. EÚ L 53, 25.2.2015, s. 11).
         
            (7)  Vykonávacie rozhodnutie Komisie (EÚ) 2015/2280 zo 7. decembra 2015 o schválení účinného alternátora DENSO ako inovačnej technológie na znižovanie emisií CO2 z osobných automobilov podľa nariadenia Európskeho parlamentu a Rady (ES) č. 443/2009 (Ú. v. EÚ L 322, 8.12.2015, s. 64).
         
            (8)  Vykonávacie rozhodnutie Komisie (EÚ) 2016/588 zo 14. apríla 2016 o schválení technológie používanej v 12-voltových účinných alternátoroch ako inovačnej technológie na znižovanie emisií CO2 z osobných automobilov podľa nariadenia Európskeho parlamentu a Rady (ES) č. 443/2009 (Ú. v. EÚ L 101, 16.4.2016, s. 25).
         
            (9)  Smernica Európskeho parlamentu a Rady 2007/46/ES z 5. septembra 2007, ktorou sa zriaďuje rámec pre typové schválenie motorových vozidiel a ich prípojných vozidiel, systémov, komponentov a samostatných technických jednotiek určených pre tieto vozidlá (Ú. v. EÚ L 263, 9.10.2007, s. 1).
         
            (10)  Nariadenie komisie (ES) č. 692/2008 z 18. júla 2008 ktorým sa vykonáva, mení a dopĺňa nariadenie Európskeho parlamentu a Rady (ES) č. 715/2007 o typovom schvaľovaní motorových vozidiel so zreteľom na emisie ľahkých osobných a úžitkových vozidiel (Euro 5 a Euro 6) a o prístupe k informáciám o opravách a údržbe vozidiel (Ú. v. EÚ L 199, 28.7.2008, s. 1).
      
      
         
            PRÍLOHA
            
               METODIKA URČENIA ÚSPOR EMISIÍ CO2 PRI POUŽITÍ 12-VOLTOVÉHO ÚČINNÉHO ALTERNÁTORA VO VOZIDLÁCH KATEGÓRIE N1 S KONVENČNÝM SPAĽOVACÍM MOTOROM
            
            1.   Úvod
            
            Na stanovenie úspor CO2, ktoré možno pripísať používaniu účinného alternátora vo vozidlách kategórie N1, treba špecifikovať:
            
                        1.
                     
                     
                        skúšobné podmienky;
                     
                  
                        2.
                     
                     
                        skúšobné zariadenie;
                     
                  
                        3.
                     
                     
                        stanovenie účinnosti účinného alternátora a referenčného alternátora;
                     
                  
                        4.
                     
                     
                        výpočet úspor CO2;
                     
                  
                        5.
                     
                     
                        výpočet štatistickej chyby.
                     
                  
               Symboly, parametre a jednotky
            
            
               Symboly využívajúce latinské písmo
            
            
                        
                           
                     
                     
                        –
                     
                     
                        úspora CO2 [g CO2/km]
                     
                  
                        CO2
                        
                     
                     
                        –
                     
                     
                        oxid uhličitý
                     
                  
                        CF
                     
                     
                        –
                     
                     
                        konverzný faktor (l/100 km) – (g CO2/km) [gCO2/l] podľa vymedzenia v tabuľke 3
                     
                  
                        h
                     
                     
                        –
                     
                     
                        frekvencia podľa vymedzenia v tabuľke 1
                     
                  
                        I
                     
                     
                        –
                     
                     
                        intenzita prúdu, pri ktorej sa vykonáva meranie [A]
                     
                  
                        m
                     
                     
                        –
                     
                     
                        počet meraní pri jednej vzorke
                     
                  
                        M
                     
                     
                        –
                     
                     
                        krútiaci moment [Nm]
                     
                  
                        n
                     
                     
                        –
                     
                     
                        počet otáčok [min– 1] podľa tabuľky 1
                     
                  
                        P
                     
                     
                        –
                     
                     
                        výkon [W]
                     
                  
                        
                           
                     
                     
                        –
                     
                     
                        štandardná odchýlka účinnosti ekologicky inovačného alternátora [%]
                     
                  
                        
                           
                     
                     
                        –
                     
                     
                        štandardná odchýlka účinnosti ekologicky inovačného alternátora – stredná hodnota [%]
                     
                  
                        
                           
                     
                     
                        –
                     
                     
                        štandardná odchýlka celkových úspor CO2 [g CO2/km]
                     
                  
                        U
                     
                     
                        –
                     
                     
                        skúšobné napätie, pri ktorom sa vykonávajú merania [V]
                     
                  
                        v
                     
                     
                        –
                     
                     
                        priemerná rýchlosť jazdy podľa nového európskeho jazdného cyklu (NEDC) [km/h]
                     
                  
                        VPe
                        
                     
                     
                        –
                     
                     
                        spotreba skutočnej energie [l/kWh] podľa tabuľky 2
                     
                  
                        
                           
                     
                     
                        –
                     
                     
                        citlivosť vypočítaných úspor CO2 vo vzťahu k účinnosti ekologicky inovačného alternátora
                     
                  
               Symboly využívajúce grécke písmo
            
            
                        Δ
                     
                     
                        –
                     
                     
                        rozdiel
                     
                  
                        η
                     
                     
                        –
                     
                     
                        účinnosť referenčného alternátora [%]
                     
                  
                        ηEI
                        
                     
                     
                        –
                     
                     
                        účinnosť účinného alternátora [%]
                     
                  
                        
                           
                     
                     
                        –
                     
                     
                        stredná hodnota účinnosti ekologicky inovačného alternátora v prevádzkovom bode i [%]
                     
                  
               Dolné indexy
            
            Index i) sa vzťahuje na prevádzkový bod.
            Index j) sa vzťahuje na meranie vzorky.
            
                        EI
                     
                     
                        –
                     
                     
                        ekologicky inovačné
                     
                  
                        m
                     
                     
                        –
                     
                     
                        mechanické
                     
                  
                        RW
                     
                     
                        –
                     
                     
                        reálne podmienky
                     
                  
                        TA
                     
                     
                        –
                     
                     
                        podmienky typového schvaľovania
                     
                  
                        B
                     
                     
                        –
                     
                     
                        referenčná hodnota
                     
                  2.   Skúšobné podmienky a zariadenie
            
            Skúšobné podmienky musia spĺňať požiadavky stanovené v norme ISO 8854: 2012 (1).
            Skúšobné zariadenie musí byť v súlade so špecifikáciami stanovenými v norme ISO 8854:2012.
            3.   Merania a stanovenie účinnosti
            
            Účinnosť účinného alternátora sa určuje v súlade s normou ISO 8854:2012, s výnimkou prvkov uvedených v tomto odseku.
            Merania sa musia vykonať v rôznych prevádzkových bodoch i podľa vymedzenia v tabuľke 1. Intenzita prúdu alternátora sa vymedzuje ako polovica menovitého prúdu vo všetkých prevádzkových bodoch. Pri každej rýchlosti sa napätie a výstupný prúd alternátora musia udržiavať na konštantnej úrovni, s napätím na úrovni 14,3 V.
            
               Tabuľka 1
            
            
               Prevádzkové body
            
            
                        Prevádzkový bod
                        i
                     
                     
                        Čas pôsobenia
                        [s]
                     
                     
                        Počet otáčok
                        ni [min– 1]
                     
                     
                        Frekvencia
                        hi
                        
                     
                  
                        1
                     
                     
                        1 200 
                     
                     
                        1 800 
                     
                     
                        0,25
                     
                  
                        2
                     
                     
                        1 200 
                     
                     
                        3 000 
                     
                     
                        0,40
                     
                  
                        3
                     
                     
                        600
                     
                     
                        6 000 
                     
                     
                        0,25
                     
                  
                        4
                     
                     
                        300
                     
                     
                        10 000 
                     
                     
                        0,10
                     
                  Účinnosť sa vypočíta podľa vzorca 1.
            
               Vzorec 1
            
            
               
            Všetky merania účinnosti sa vykonávajú následne po sebe najmenej päťkrát (5-krát). Musí sa vypočítať priemer meraní v každom prevádzkovom bode. ().
            Účinnosť ekologicky inovačného alternátora (ηEI) sa vypočíta podľa vzorca 2.
            
               Vzorec 2
            
            
               
            Účinný alternátor vedie k úspore mechanickej energie v reálnych podmienkach (ΔPmRW) a podmienkach typového schvaľovania (ΔPmTA) podľa vzorca 3.
            
               Vzorec 3
            
            
               
            Úspora mechanickej energie v reálnych podmienkach (ΔPmRW) sa pritom vypočíta podľa vzorca 4 a úspora mechanickej energie v podmienkach typového schvaľovania (ΔPmTA) podľa vzorca 5.
            
               Vzorec 4
            
            
               
            
               Vzorec 5
            
            
               
            kde
            
               PRW
               : požadovaný výkon v reálnych podmienkach [W], čiže 750W
            
               PTA
               : požadovaný výkon v podmienkach typového schvaľovania [W], čiže 350 W
            
               ηB
               : účinnosť referenčného alternátora [%], čiže 67 %
            4.   Výpočet úspor CO2
               
            
            Úspory CO2 pri použití účinného alternátora sa vypočítajú podľa tohto vzorca:
            
               Vzorec 6
            
            
               
            kde
            
               v: priemerná rýchlosť jazdy v novom európskom jazdnom cykle (NEDC) [km/h], čiže 33,58 km/h
            
               VPe
               : je spotreba skutočnej energie uvedená v tabuľke 2
            
               Tabuľka 2
            
            
               Spotreba skutočnej energie
            
            
                        Druh motora
                     
                     
                        Spotreba skutočnej energie (VPe)
                        [l/kWh]
                     
                  
                        benzínový
                     
                     
                        0,264
                     
                  
                        benzínový s turbodúchadlom
                     
                     
                        0,280
                     
                  
                        naftový
                     
                     
                        0,220
                     
                  
               KF: je faktor uvedený v tejto tabuľke 3
            
               Tabuľka 3
            
            
               Konverzný faktor paliva
            
            
                        Druh paliva
                     
                     
                        Konverzný faktor (l/100 km) – (g CO2/km) (KF)
                        [gCO2/l]
                     
                  
                        benzínový
                     
                     
                        2 330 
                     
                  
                        naftový
                     
                     
                        2 640 
                     
                  5.   Výpočet štatistickej chyby
            
            Štatistické chyby vo výsledkoch skúšobnej metodiky spôsobené meraniami je potrebné kvantifikovať. Za každý prevádzkový bod sa vypočíta štandardná odchýlka podľa tohto vzorca:
            
               Vzorec 7
            
            
               
            Štandardná odchýlka hodnoty účinnosti účinného alternátora () sa vypočíta podľa vzorca 8:
            
               Vzorec 8
            
            
               
            Štandardná odchýlka účinnosti alternátora () vedie k chybe v hodnote úspor CO2 (). Uvedená chyba sa vypočíta podľa vzorca 9:
            
               Vzorec 9
            
            
               
            
               Štatistický význam
            
            Pre každý typ, variant a verziu vozidla vybaveného účinným alternátorom je potrebné preukázať, že chyba v hodnote úspor CO2 vypočítaná podľa vzorca 9 nie je väčšia ako rozdiel medzi celkovými úsporami CO2 a minimálnou prahovou hodnotou úspor emisií uvedenou v článku 9 ods. 1 nariadenia (EÚ) č. 427/2014 (pozri vzorec 10).
            
               Vzorec 10
            
            
               
            kde:
            
               MT: minimálna prahová hodnota [g CO2/km]
            
               
                  : celková úspora CO2 [gCO2/km]
            
               
                  : štandardná odchýlka celkovej úspory CO2 [g CO2/km]
            
               
                  : opravný koeficient CO2 v dôsledku kladného hmotnostného rozdielu medzi účinným alternátorom a referenčným alternátorom  sa počíta podľa tabuľky 4:
            
               Tabuľka 4
            
            
                        Opravný koeficient CO2 v dôsledku prídavnej hmotnosti
                     
                  benzín (
                           ) [g CO2/km kg]
                     
                        0,0277 · Δm
                     
                  nafta (
                           ) [g CO2/km kg]
                     
                        0,0383 · Δm
                     
                  V tabuľke 4 je Δm prídavná hmotnosť spôsobená inštaláciou účinného alternátora. Ide o kladný rozdiel medzi hmotnosťou účinného alternátora a hmotnosťou referenčného alternátora. Hmotnosť referenčného alternátora je 7 kg. Výrobca musí predložiť orgánu typového schválenia overenú dokumentáciu o posúdení prídavnej hmotnosti.
            
               Správa o skúške a hodnotení
            
            Správa musí obsahovať:
            
                        —
                     
                     
                        model a hmotnosť skúšaných alternátorov
                     
                  
                        —
                     
                     
                        opis skúšobného zariadenia
                     
                  
                        —
                     
                     
                        výsledky skúšok (namerané hodnoty)
                     
                  
                        —
                     
                     
                        vypočítané výsledky a zodpovedajúce vzorce
                     
                  
               Účinný alternátor na montáž do vozidiel
            
            Orgán typového schválenia má potvrdiť úspory CO2 na základe meraní v prípade účinného alternátora a referenčného alternátora s použitím skúšobnej metodiky uvedenej v tejto prílohe. Ak je hodnota úspor CO2 pod prahovou hodnotou uvedenou v článku 9 ods. 1, uplatňuje sa článok 11 ods. 2 druhý pododsek nariadenia (EÚ) č. 427/2014.
            
               (1)  ISO 8854:2012 Cestné vozidlá. Alternátory s regulátormi. Metódy skúšania a všeobecné požiadavky.
            Referenčné číslo ISO 8854:2012, vydané 1.6.2012.